Веселин Георгиев
Година

chitanka.info

И сутринта дойде отново

след мрачна нощ студена.

И слънцето прогони я с лъчи,

надвило мрака може би…

Снежинки падат и топят се

по още топлата земя.

Прониква зимата във нея бавно,

но ще дойде пролетта…

Ще цъфне всичко, ще ухае,

ще сгрее слънцето земята

и след своя зимен сън дълбок

ще поникнат пак цветята.

И пак така ще е за кратко,

пролетта дойде и си замина,

със своя дъх на Любовта

през мене шеметно премина…

Топлината идва на талази.

Съхнат пролетни цветя.

Земята вече пари, пари,

но нека има топлина…

Бавно всичко гасне

и падат есенни листа,

уморено, бавно, устремени

към изстиваща земя.

И нощта дойде отново

и отново беше зима,

обгърнал мракът любовта,

която вече си замина…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.